Κεφτέδες χοιροσφαΐσιοι: Η Μύκονος σε μια μπουκιά
Με κρέας κομμένο στο χέρι, μυρωμένοι με θρύμπη, οι χοιροσφαΐσιοι κεφτεδες είναι οι απόλυτοι κεφτέδες του ελληνικού καλοκαιριού. Κι ας είναι εφεύρεση χειμωνιάτικη.
1 κιλό χοιρινό κρέας από λαιμό, κομμένο στο χέρι σε κομματάκια σαν μικρά αμύγδαλα (από εμάς ή τον χασάπη), 1/2 κιλό ψίχα μπαγιάτικου ψωμιού, βρεγμένη, πολύ καλά στυμμένη και μαδημένη, 2 αυγά, 2 μεγαλούτσικα κρεμμύδια, ψιλοκομμένα ή χοντροτριμμένα στον τρίφτη, 2-3 σκελίδες σκόρδο, πολύ ψιλοκομμένες (αν θέλουμε), 1-2 κουτ. γλυκού ρίγανη ξερή ή τα φρέσκα φύλλα από 1-2 κλαδάκια (κατά βούληση), 1-2 κουτ. γλυκού θρούμπι ξερό ή τα φρέσκα φύλλα από 1-2 κλαδάκια (κατά βούληση), 2 κουτ. σούπας φρέσκος δυόσμος, ψιλοκομμένος (προαιρετικά), 1 σφηνάκι ούζο, αλάτι, πιπέρι, αλεύρι, ελαιόλαδο
Για να φτιάξουμε κεφτέδες χοιροσφαΐσιους, σε ένα μπολ βάζουμε όλα τα υλικά, το κρεμμύδι τελευταίο και επάνω του ρίχνουμε το αλάτι. Το τρίβουμε με τα χέρια να μαραθεί και αρχίζουμε να ζυμώνουμε πολύ καλά, να ενωθούν όσο γίνεται τα υλικά και να αφρατέψει το μείγμα. Αν θέλουμε, το βάζουμε λίγο στο ψυγείο, να δέσουν τα αρώματα. Σε βαθύ τηγάνι βάζουμε περίπου 2 δάχτυλα ελαιόλαδο και το ζεσταίνουμε καλά σε μέτρια προς δυνατή φωτιά.Πλάθουμε με βρεγμένα ή λαδωμένα χέρια τα κεφτεδάκια.Στη συνέχεια, τα αλευρώνουμε και τα τηγανίζουμε στο καυτό λάδι σε δόσεις.
Αυγά,Κρεμμύδι,Χοιρινό